Hapet thirrje për pjesëmarrje në Ditët Ndërkombëtare të Mësimdhënies 2027
[bookmark: _GoBack]IMC Krems University of Applied Sciences fton pedadogë nga e gjithë bota të marrin pjesë në Ditët Ndërkombëtare të Mësimdhënies 2027, të cilat do të zhvillohen në Krems, Austri, nga data 6 deri më 10 prill 2027. Ky aktivitet ndërkombëtar, përmes leksioneve dhe punëtorive ndërvepruese, ofron mundësi për shkëmbimin e përvojave akademike, ndarjen e praktikave më të mira në mësimdhënie dhe krijimin e kontakteve profesionale me kolegë nga institucione të ndryshme të arsimit të lartë.
Universiteti mirëpret aplikime nga pedagogë me ekspertizë në fushat e mëposhtme:
· Biznes ndërkombëtar dhe Administrim biznesi;
· Inovacion dhe transformim digjital i biznesit;
· Inxhinieria e sistemeve të përgjegjshme të Inteligjencës Artificiale;
· Marketing;
· Turizëm;
· Biznesi i verës;
· Menaxhim shëndetësor dhe Menaxhimi i institucioneve shëndetësore;
· Terapi muzikore;
· Terapi okupacionale;
· Fizioterapi;
· Mami;
· Praktikë e avancuar në infermieri.
Pjesëmarrja në aktivitet është pa pagesë. IMC Krems do të mbulojë kostot e pushimeve të kafesë, sesioneve të trajnimit dhe aktiviteteve sociale. Shpenzimet e udhëtimit, akomodimit dhe çdo shpenzim tjetër personal do të mbulohen nga vetë pjesëmarrësit.
Programi do të nisë me një sesion mirëseardhjeje më 6 prill 2027, ndërsa aktivitetet e mësimdhënies do të zhvillohen në periudhën 7–10 prill 2027. Gjithashtu, më 9 prill 2027 do të organizohet një darkë rrjetëzimi (Networking Dinner). Pjesëmarrja për një periudhë më të shkurtër është e mundshme.
Pjesëmarrësit e përzgjedhur do të kenë mundësinë të:
· njohin nga afër departamentet dhe stafin akademik të IMC Krems;
· marrin pjesë në punëtori profesionale dhe sesione shkëmbimi përvojash;
· vizitojnë Luginën Wachau, pjesë e Trashëgimisë Botërore të UNESCO-s;
· marrin pjesë në një tur kulturor në qytetin e Krems;
· përjetojnë traditat lokale përmes një darke tipike austriake dhe aktiviteteve të rrjetëzimit.
Për të aplikuar, kandidatët duhet:
1. Të plotësojnë formularin e aplikimit online International Teaching Days 2027 | Application;
2. Të dërgojnë një biografi të shkurtër akademike në adresën: international@imc.ac.at.
Afati i aplikimit: 15 shtator 2026
Aplikantët do të informohen për rezultatet e përzgjedhjes deri në fund të tetorit 2026.
Ky aktivitet mundëson zhvillim profesional të pedagogëve pjesëmarrës, ndërkombëtarizim të mësimdhënies dhe zgjerim të bashkëpunimeve akademike në nivel ndërkombëtar.
Mbetemi në kontakt për çdo pyetje që mund të keni. 
Ju faleminderit dhe pushime të mbara!
 
